Candidatul la primăria Sectorului 1 din partidul lui Piedone anunță că sesizează ANI în legătură cu o presupusă incompatibilitate a lui Cătălin Cîrstoiu
Alexandru Pânișoară, candidatul la primăria Sectorului 1 din PUSL, partidul lui Piedone, fondat de Dan Voiculescu, a anunțat miercuri că sesizează Agentia Nationala de Integritate (ANI) în legătură cu o presupusă incompatibilitate a lui Cătălin Cîrstoiu. Cîrstoiu e candidatul coaliției PSD-PNL la primăria municipiului București.
Pânișoară susține că medicul Cîrstoiu e incompatibil cu funcția de director al Spitalului Universitar pentru că are acțiuni într-o clinică medicală privată, dar și pentru că este decanul unei facultăți din cadrul Universității de Medicină București.
În plus, el susține că managerul Cîrstoiu e în conflict de interese pentru că soția, Monica Cîrstoiu, este șefa unei secții din Spitalul Universitar, acolo unde soțul ei este manager.
Cîrstoiu a fost desemnat de liderii PSD și PNL candidatul coaliției la Primăria Municipiului București.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank